Qatar Lugredery - Voelgoed
Tuis Uncategorized Qatar Lugredery
Die hoof van Qatar Lugredery het homself verlede week baie ongewild gemaak by 'n hele klomp mense.
Hy het gesê dat op Amerikaanse lugrederye die passasiers deur oumas bedien word, terwyl sy lugwaardinne net so 26 jaar oud is. Qatar is nie juis bekend vir sy goeie hantering van vroue nie. Tot so twee jaar gelede nog het hulle vroue afbetaal as hulle getrou het of babas gekry het in die eerste 5 jaar na hulle aanstelling,
Maar sulke opmerkings oor vroue soos hierbo is natuurlik aaklig. Dit is neerhalend en seksisties en spreek van vooroordele teenoor ouderdom. As die vliegtuig val en passasies het hulp nodig, gaan jy nie kieskeurig wees as jy hulp vra nie. Oud of jonk, man of vrou, swart of wit, Afrikaans of Engels, maak dan nie saak nie. Dit behoort nooit saak te maak nie.
Paulus help ons om 'n nuwe persepsie oor ras, taal, geslag en status te hê. Hy sê in Galasiërs 3:28 "Dit maak nie saak of iemand Jood of Griek, slaaf of vry, man of vrou is nie: in Christus Jesus is julle almal één."